Kοτόπουλο, στη σακούλα με λαχανικά
Το ψήσιμο στη σακούλα έχει τα καλά της γάστρας, ζουμερό ψαχνό και καλοψημένο εξωτερικό.
1 κοτόπουλο περίπου 1.200 γρ., ολόκληρο, το λευκό και τρυφερό πράσινο μέρος από 1 πράσο, χοντροκομμένο, 3 καρότα, καθαρισμένα και κομμένα σε χοντρές ροδέλες, 1 μικρή σελινόριζα, καθαρισμένη και κομμένη σε κύβους 3-4 εκ., 4 πατάτες καθαρισμένες, κυδωνάτες, 90 ml ελαιόλαδο, ο χυμός από 1 λεμόνι, 2 σκελίδες σκόρδου, ολόκληρες, 1 κρεμμύδι ξερό, σε φέτες, 1 κυδώνι, σε κυβάκια, 1 κουτ. σούπας δεντρολίβανο φρέσκο, καλά κοπανισμένο, ή 1 κουτ. γλυκού ξερό, 1 κουτ. γλυκού θυμάρι, ξερό, 1/6 κουτ. γλυκού κανέλα, σε σκόνη, 1/6 κουτ. γλυκού μοσχοκάρυδο, σε σκόνη, 1 κουτ. γλυκού μαραθόσποροι, κοπανισμένοι, αλάτι, πιπέρι φρεσκοτριμμένο, 1 σακούλα ψησίματος (βρίσκουμε σε όλα τα σούπερ μάρκετ)
Προθερμαίνουμε τον φούρνο στους 190° C. Πλένουμε καλά το κοτόπουλο και το στεγνώνουμε με χαρτί κουζίνας.Σε ένα μπολ βάζουμε το ελαιόλαδο, το δεντρολίβανο, τον χυμό λεμονιού, αλατοπίπερο, ανακατεύουμε και προσθέτουμε το κοτόπουλο. Το γυρνάμε από όλες τις πλευρές να λαδωθεί καλά και το βγάζουμε.Στο ίδιο μπολ ρίχνουμε το πράσο, τα καρότα, τη σελινόριζα, τις πατάτες, το κρεμμύδι, το σκόρδο, το κυδώνι και ανακατεύουμε να λαδωθούν καλά. Ανοίγουμε καλά το στόμιο της σακούλας και βάζουμε το κοτόπουλο και τα λαχανικά, κλείνουμε τη σακούλα και ανοίγουμε μια τρυπούλα στο επάνω μέρος της.Βάζουμε τη σακούλα σε ένα ταψί και ψήνουμε για περίπου 55-60 λεπτά, μέχρι να ροδίσει το κοτόπουλο και να γίνει.
Κοτόπουλο,Λαχανικά